Foto: EPA-EFE/YOAN VALAT “Formula-1”ning Monako Gran-prisi g‘olibi “Red Bull” jamoasi a’zosi, avstraliyalik Daniel Rikkyardo bo‘ldi. Marraga ikkinchi bo‘lib “Ferrari” a’zosi Sebastyan Fettel, uchinchi bo‘lib esa “Mersedes” vakili Lyuis Xemilton keldi. 28 yoshli Rikkyardo faoliyatidagi 6-g‘alabani va joriy mavsumdagi 2-g‘alabani qo‘lga kiritdi. Poygachi ushbu Gran-prida birinchi marta g‘olib bo‘ldi. 6 ta poygadan keyin yetakchilikni 110 ochko bilan Xemilton saqlab qolmoqda, 2-o‘rinni Fettel (96) va 3-o‘rinni Rikkyardo (72) egallamoqda. Poyganing keyingi bosqichi Kanadada 8-10 iyun kunlari bo‘lib o‘tadi.